Noupoort se Merinoboere vergelyk vir verbetering - KLK
PROFIT ANNOUNCEMENT 2019 (Afr document)
Noupoort se Merinoboere vergelyk vir verbetering
Noupoort se Jongooi-Merinoklub is in 2010 deur elf Merinoboere van Noupoort gestig. Altesaam 13 Merinoboere het aan vanjaar se vergelyking deelgeneem. Vanjaar is 'n ooitjie van Dykie de Villiers van Phoenix Merino as die mees ekonomiese ooitjie en wenner vir 2016 aangewys.
Die doel van die klub is om so akkuraat as moontlik die mees ekonomiese ooitjie en groep ooitjies te identifiseer op grond van wolgroei en gewigstoename. Om dié doel te bereik, skryf die Merinoboere jaarliks 'n groep van ses speenooitjies in (sowat ses maande oud met inname) in. Die groot voordeel van die projek is dat gesien word watter tipe ooie die meer ekonomiese ooie is en dat die boere sosiaal verkeer en ook so by mekaar leer.
Die ooitjies word vir sowat agt maande by een van die lede geëvalueer. Die gasheer vir 2016 was Jim de Villiers van die plaas Toitdale, Noupoort. Elke jaar word 'n gas genooi om ook ses ooitjies in te skryf. Vanjaar was PD Jacobs en sy skoonseun, Willem Grobbelaar, van P'Drino Merino's van Trompsburg in die Vrystaat die gas.
PreviousPrevious post:Better disaster aid implementation needed for futureNextNext post:Noupoort se Merinoboere vergelyk vir verbetering